CELEX: C2004/156/12
Language: fi
Date: 2004-06-12 00:00:00
Title: Asia C-180/04: Tribunale di Genovan 15.3.2004 tekemällään päätöksellä esittämä ennakkoratkaisupyyntö asiassa Andrea Vassallo vastaan Azienda Ospedaliera Ospedale San Martino di Genova e Cliniche Universitarie Convenzionate (Azienda)

12.6.2004   
            
            
               FI
            
            
               Euroopan unionin virallinen lehti
            
            
               C 156/6
            
         Tribunale di Genovan 15.3.2004 tekemällään päätöksellä esittämä ennakkoratkaisupyyntö asiassa Andrea Vassallo vastaan Azienda Ospedaliera Ospedale San Martino di Genova e Cliniche Universitarie Convenzionate (Azienda)
   (Asia C-180/04)
   (2004/C 156/12)
   Tribunale di Genova on pyytänyt 15.3.2004 tekemällään päätöksellä, joka on saapunut yhteisöjen tuomioistuimeen 16.4.2004, Euroopan yhteisöjen tuomioistuimelta ennakkoratkaisua asiassa Andrea Vassallo vastaan Azienda Ospedaliera Ospedale San Martino di Genova e Cliniche Universitarie Convenzionate (Azienda) seuraaviin kysymyksiin:
   
               1.
            
            
               Onko syrjintäkiellon periaatteen ja tehokkuusperiaatteen (ottaen huomioon erityisesti Italian muiden kuin julkisen sektorin työsuhteiden osalta toteuttamat toimet) valossa 28.6.1999 annettua neuvoston direktiiviä 1999/70/EY (1 artiklaa sekä direktiivillä täytäntöönpannun EAY:n, UNICE:n ja CEEP:n puitesopimuksen 1 lausekkeen b alakohtaa sekä 5 lauseketta) tulkittava siten, että sen kanssa ristiriidassa on 30.3.2001 annetun decreto legislativon nro 165 36 §:n kaltainen kansallinen säännös, jossa ei säädetä, ”millä edellytyksillä määräaikaisia työsopimuksia tai työsuhteita … pidetään toistaiseksi voimassa olevina työsopimuksina tai työsuhteina” ja jossa estetään lähtökohtaisesti ja täydellisesti se, että tällaisia sopimuksia tai työsuhteita väärinkäytettäessä työsuhteista saattaa tulla toistaiseksi voimassa olevia?
            
         
               2.
            
            
               Mikäli ensimmäiseen kysymykseen on vastattava myöntävästi, onko, ottaen huomioon, että sen täytäntöönpanolle varattu määräaika on päättynyt, 28.6.1999 annettua neuvoston direktiiviä 1999/70/EY (ja erityisesti 5 lauseketta) ja asiaan soveltuvia yhteisön oikeusperiaatteita — myös decreto legislativon 368/2001 ja erityisesti sen 5 artiklan, jonka mukaan määräaikaisen työsopimuksen tai työsuhteen väärinkäyttötapauksessa normaalina seurauksena on, että siitä tulee toistaiseksi voimassa oleva — tulkittava siten, että siinä myönnetään yksityisille todellinen oikeus, johon he voivat välittömästi vedota kansallisen oikeuden (eli esillä olevassa asiassa decreto legislativon 368/2001 säännösten) nojalla sen toteamiseksi, että heillä on toistaiseksi voimassa oleva työsuhde?
            
         
               3.
            
            
               Mikäli ensimmäiseen kysymykseen on vastattava myöntävästi ja toiseen kysymykseen kieltävästi, onko, ottaen huomioon, että direktiivin täytäntöönpanolle varattu määräaika on päättynyt, 28.6.1999 annettua neuvoston direktiiviä 1999/70/EY (ja erityisesti 5 lauseketta) ja asiaan soveltuvia yhteisön oikeusperiaatteita tulkittava siten, että yksityisillä on yksinomaan oikeus korvaukseen siitä vahingosta, jota on saattanut aiheutua siitä, että Italian tasavalta on laiminlyönyt toteuttaa asianmukaiset toimet, joilla estettäisiin julkista sektoria käyttämästä väärin määräaikaisia työsopimuksia ja/tai työsuhteita?